

**Správa o výchovno-vzdelávacej činnosti**

**za školský rok 2016/2017**

**Východiská a podklady**

Správa je vypracovaná v zmysle:

1. Vyhlášky Ministerstva školstva SR č. 9/2006 Z. z. zo 16. 12.2005 o štruktúre a obsahu správ

o výchovno-vzdelávacej činnosti, jej výsledkoch a podmienkach škôl a školských zariadení.

2. Metodického usmernenia MŠ SR č. 10/2006-R k vyhláške MŠ SR č. 9/2006 Z. z.

3. Plánu práce školy na školský rok 2016/2017.

4. Analýz o činnosti predmetových komisií.

5. Plnenia plánov práce výchovného poradcu, koordinátora drogovej prevencie a školskej psychologičky

6. Výsledkov následnej inšpekcie zo strany ŠŠI v Trnave a iných kontrolných orgánov

1. **Základné identifikačné údaje**

|  |  |
| --- | --- |
| Názov školy | **Gymnázium M. R. Štefánika** |
| Adresa školy | Slnečná 2, 931 01 Šamorín |
| Telefónne čísla školy | 031/5622601- riaditeľka,031/5622197 - sekretariát |
| Faxové číslo školy | 031/5622601 |
| E-mailová adresa školy | gmrs@gymmrssam. sk |
| Internetová stránka školy | gymmrssam.edupage.org |
| Zriaďovateľ | Trnavský samosprávny kraj, Starohájska 10, P. O. Box 128,  917 01 Trnava |

1. **Údaje o vedúcich zamestnancoch**

|  |  |
| --- | --- |
| **Funkcia** | **Meno a priezvisko** |
| Riaditeľka školy | PaedDr. Edita Lysinová |
| Zástupkyňa riaditeľky školy | Mgr. Blažena Sabáčková |
| Vedúca školskej jedálne | Zuzana Csölleová |

**3.** **Údaje o rade školy**

|  |  |
| --- | --- |
| **Meno a priezvisko** | **Volený/delegovaný za:** |
| Mária Horváthová – predsedníčka RŠ | Volená za rodičov školy |
| Gabriel Bárdos | Delegovaný za zriaďovateľa |
| **nestanovený** | Delegovaný za zriaďovateľa |
| Mgr. Elena Kátlovská | Delegovaná za zriaďovateľa |
| Ing. Iveta Belányiová | Delegovaná za zriaďovateľa |
| PaedDr. Danica Stankovská | Volená za pedagogických pracovníkov |
| RNDr. Andrea Sidó | Volená za pedagogických pracovníkov |
| Ing. Ludmila Goldbergerová | Volená za rodičov |
| Mgr. Jana Borgulová | Volená za rodičov |
| Božena Mittúchová | Volená za nepedagogických pracovníkov |
| Viktória Šulcová | Volená za žiakov |
| Dátum ustanovenia rady školy | 12.6.2012 |

1. **Údaje o poradných orgánoch školy**
2. Predmetová komisia slovenského jazyka a literatúry
3. Predmetová komisia cudzích jazykov
4. Predmetová komisia spoločenskovedných predmetov
5. Predmetová komisia matematiky, fyziky a informatiky
6. Predmetová komisia biológie , chémie a telesnej a športovej výchovy
7. Pedagogická rada
8. Grémium- pedagogické a nepedagogické
9. Rada rodičovského združenia
10. Žiacka školská rada

**5. Údaje o počte žiakov** ( k 15.9.2016)

|  |  |  |  |
| --- | --- | --- | --- |
| **Č.** | **Trieda** | **Počet žiakov**  **K 15.9.2016** | **Z toho integrovaných** |
|  | Prima A | 29 | 0 |
|  | Sekunda A | 27 | 0 |
|  | Tercia A | 23 | 0 |
|  | Kvarta A | 23 | 0 |
|  | Kvinta A | 29 | 0 |
|  | Sexta A | 17 | 0 |
|  | Septima A | 15 | 0 |
|  | 1.A | 0 | 0 |
|  | II. A | 22 | 0 |
|  | III.A | 21 | 0 |
|  | IV. A | 15 | 0 |
|  | **spolu** | **221** | **0** |

**6. Údaje o výsledkoch hodnotenia a klasifikácie žiakov podľa poskytovaného stupňa vzdelania**

1) Koncoročná klasifikácia podľa celkového prospechu:

|  |  |  |  |
| --- | --- | --- | --- |
|  | | **Počet** | % |
| Celkový počet žiakov k 30.6.2016 | | 219 | **-** |
| **Prospech** | Prospeli s vyznamenaním | 113 | 52 |
|  | Prospeli veľmi dobre | 60 | 27 |
|  | Prospeli | 45 | 21 |
|  | Neprospeli | 1 | 0 |
|  | Neklasifikovaní | 0 | 0 |
|  | Komisionálne skúšky | 1 | 0 |

2) Dochádzka žiakov **za celý školský rok**

|  |  |  |  |
| --- | --- | --- | --- |
|  | | **Počet hodín** | **Priemer na žiaka** |
| **Vymeškané hodiny** | ospravedlnených | 20 852 | 95,20 |
|  | neospravedlnených | 60 | 0,27 |

* 1. Klasifikácia vyučovacích predmetov stredných škôl – **viď prílohu.**

**7.**   **Prijímacie konanie na šk. rok 2017/2018**

**4 - ročné štúdium** – plán výkonov – **1 trieda - 25 žiakov**

Počet prihlásených - **35 žiakov v oboch termínoch.**

Počet žiakov prijatých bez prijímacích skúšok (T9) – **0.**

V I. termíne konalo prijímacie skúšky z **24 prihlásených žiakov - 22 žiakov**

V II. termíne konalo prijímacie skúšky z **11 prihlásených žiakov – 6 žiakov.**

Kritériám úspešnosti na prijímacích skúškach vyhovelo **28 žiakov.**

Počet zapísaných a prijatých žiakov v prijímacom konaní – **19 žiakov.**

**8 – ročné štúdium** – plán výkonov – **1 trieda - 30 žiakov**

Počet prihlásených žiakov – **84 žiakov v oboch termínoch.**

V I. termíne konalo prijímacie skúšky zo **67 prihlásených žiakov - 67 žiakov**

V II. termíne konalo prijímacie skúšky zo **17 prihlásených žiakov – 17 žiakov.**

Kritériám úspešnosti na prijímacích skúškach v I. a II. vyhovelo **64 žiakov**, nevyhovelo **20 žiakov**.

Keďže v stanovenom termíne sa zapísalo 28 žiakov, autoremedúrou boli prijatí ďalší 2 žiaci podľa poradia úspešnosti.

Konečný počet prijatých žiakov v prijímacom konaní - **30 žiakov.**

**8. Výsledky maturitných skúšok**

1) Písomná forma externej časti maturitnej skúšky

|  |  |  |  |
| --- | --- | --- | --- |
| **Predmet** | **Úroveň** |  | |
| **Počet žiakov** | **Úspešnosť v %** |
| Slovenský jazyk a literatúra | - | 16 | 63,58 |
| Anglický jazyk | B2 | 12 | 65,90 |
| Nemecký jazyk | B2 | 4 | 32,07 |
| Matematika | - | 7 | 55,70 |

2) Písomná forma internej časti maturitnej skúšky

|  |  |  |  |
| --- | --- | --- | --- |
| **Predmet** | **Úroveň** |  | |
| **Počet žiakov** | **Úspešnosť v %** |
| Slovenský jazyk a literatúra | - | 16 | 71,87 |
| Anglický jazyk | B2 | 12 | 75,42 |
| Nemecký jazyk | B2 | 4 | 68,78 |

3) Klasifikácia ústnej forma internej časti maturitnej skúšky - povinné predmety

|  |  |  |  |  |  |  |  |
| --- | --- | --- | --- | --- | --- | --- | --- |
| **Predmet** | **Spolu žiakov** | **známky** | | | | | |
| **1** | **2** | **3** | **4** | **5** | **Priemer predmetu** |
| Slovenský jazyk a lit. | 16 | 10 | 4 | 2 | 0 | 0 | 1,50 |
| Anglický jazyk | 14 | 4 | 4 | 4 | 2 | 0 | 2,29 |
| Nemecký jazyk | 5 | 0 | 2 | 3 | 0 | 0 | 2,60 |
| Ruský jazyk | - | - | - | - | - | - | - |
| Matematika | 7 | 3 | 3 | 0 | 1 | 0 | 1,86 |
| Občianska náuka | 13 | 4 | 1 | 5 | 3 | 0 | 2,59 |
| Fyzika | - | - | - | - | - | - | - |
| Biológia | 5 | 2 | 1 | 0 | 1 | 1 | 2,60 |
| Dejepis | 3 | 0 | 0 | 2 | 1 | 0 | 3,33 |
| Chémia | 1 | 0 | 0 | 1 | 0 | 0 | 3,00 |
| Geografia | - | - | - | - | - | - | - |
| Informatika | - | - | - | - | - | - | - |

4) Predmety dobrovoľnej maturitnej skúšky

|  |  |  |  |  |  |  |  |
| --- | --- | --- | --- | --- | --- | --- | --- |
| **Predmet** | **Spolu žiakov** | **známky** | | | | | |
| **1** | **2** | **3** | **4** | **5** | **Priemer predmetu** |
| Anglický jazyk | - | - | - | - | - | - | - |
| Ruský jazyk | - | - | - | - | - | - | - |
| Fyzika | - | - | - | - | - | - | - |

**9.**  **Študijné odbory**  - 7902500 – gymnázium ( Septima A, Sexta A)

- 7902J00 – gymnázium

**10 .** **Celkový počet zamestnancov**

|  |  |  |
| --- | --- | --- |
|  | **Počet zamestnancov**  **Fyzický počet** | **Prepočítaný počet v %** |
| Pedagogickí zamestnanci | 21 | 18,59 |
| Nepedagogickí zamestnanci | 15  vrátane 5 zamestnancov ŠJ | 10,20 |

Percento kvalifikovanosti pedagogických zamestnancov – 100 %.

1. **Ďalšie vzdelávanie pedagogických zamestnancov**

|  |  |
| --- | --- |
| **Formy ďalšieho vzdelávania** | **Počet** |
| Funkčné inovačné vzdelávanie | 1 |
| Adaptačné vzdelávanie | 1 |

**12. Aktivity a prezentácia školy na verejnosti**

12a) Výsledky súťaží - **mladší žiaci**

|  |  |
| --- | --- |
| **Názov súťaže** | **Umiestnenie / Úspešní riešitelia** |
| KLOKAN – matem.súťaž | 7 žiakov |
| EXPERT | 17 žiakov |
| MAKS | 2 žiaci |
| Pytagoriáda – okres. kolo | 2 žiaci |
| Matematická olympiáda - okres. kolo | 4 žiaci |
| Biologická olympiáda | 1 žiačka |
| iBobor | 38 žiakov |

|  |  |
| --- | --- |
| **Názov súťaže** | **Okresné kolá** |
| Recitačná súťaž | 1.miesto - 1 žiak, 2.miesto-1 žiak, 3. miesto – 1 žiak |
| Súťaž CO – Mladý záchranár ( 2 družstvá) | 2.miesto a účasť na celoslov.kole |
| Dejepisná olympiáda | 1.miesto - 4 žiaci, 2.miesto – 2 žiaci, 3. miesto – 2 žiaci |
| Biologická olympiáda | 2.miesto - 1 žiačka |
| Geografická olympiída | 3. miesto – 1 žiačka |

|  |  |
| --- | --- |
| **Názov súťaže** | **Krajské kolá - úspešní riešitelia** |
| Dejepisná olympiáda | 1.miesto - 2 žiaci, , 3. miesto – 1 žiak |
| Biologická olympiáda | 1 žiačka |

|  |  |
| --- | --- |
| **Názov súťaže** | **Celoštátne kolá - úspešní riešitelia** |
| Dejepisná olympiáda | 6.miesto – 1 žiak |

12b) Výsledky súťaží - **starší žiaci**

|  |  |
| --- | --- |
| **Názov súťaže** | **Krajské kolá - Úspešní riešitelia** |
| Matematický Klokan | 7 žiakov |
| Expert | 14žiakov |
| Matematická olympiáda | 2 žiaci |
| Matematický náboj | 10 žiakov |
| IQ olympiáda | 3 žiaci |
| Biologická olympiáda | 1 žiak |
| iBobor | 17 žiakov |

|  |  |
| --- | --- |
| **Názov súťaže** | **Krajské kolá - umiestnenia** |
| Olympiáda v anglickom jazyku | 1. miesto – 2 žiaci |
| Olympiáda v nemeckom jazyku | 1. miesto **–** 1 žiak |

|  |  |
| --- | --- |
| **Názov súťaže** | **Celoštátne kolá** |
| **Olympiáda v anglickom jazyku** | **1. miesto – 1 žiak, úspešný riešiteľ- 1 žiak** |
| **Olympiáda v nemeckom jazyku** | **Čestné uznanie – 1 žiak** |
| IQ olympiáda | **1 žiak – úspešný riešiteľ** |

Zoznam záujmových krúžkov v školskom roku 2016 / 2017

Biologický krúžok - 3

Krúžok Mladých záchranárov -1

Florbalový krúžok - 1

Krúžok slovenčiny

Matematický krúžok - 2

Krúžok nemeckého jazyka - 1

Krúžok anglického jazyka – 1

Dejepisný krúžok -1

Spolu absolvovalo krúžkovú činnosť 66 žiakov.

12c) Prezentácia školy na verejnosti a  spolupráca s inštitúciami

1. Podpísanie memoranda o spolupráci s Paneurópskou vysokou školou –prednášky, účasť v sociol.výskumoch a pod.
2. Aktivity k Roku J.M. Hurbana - literárno-dramatické pásmo, súťaž o najlepšiu karikatúru Hurbana, nástenka
3. Účasť na súťaži „Kraj, ktorý je mojím domovom„
4. Európsky deň jazykov – vlastná akcia školy pod gesciou PK cudzích jazykov
5. Účasť na súťaži „Best in English „
6. MULTI –KULTI – tradičná spoločná akcia v nemeckom jazyku s Gymnáziom I. Madácha v Šamoríne
7. Predajná výstava cudzojazyčnej literatúry
8. Deň jabĺk – propagácia zdravej výživy v spolupráci so ŽŠR a školskou jedálňou
9. Spolupráca s Ligou proti rakovine - Deň narcisov – vyzbierané finančné prostriedky sme zaslali na konto Ligy proti rakovine.
10. Organizácia muskulárnych dystrofikov v SR – zbierka Belasý motýľ
11. Týždeň boja proti drogám – žiaci tvorili plagáty pomocou počítačovej grafiky i na hodinách výtvarnej výchovy a vytvorili pútavú nástenku vo vestibule školy. Žiaci školy hlasovaním vyhodnotili práce súťažiacich a rozhodli o poradí umiestnených. Ide o vlastnú školskú výtvarná súťaž o „ Najlepší plagát s osvetovou/protidrogovou tematikou“ - bol to už 4. ročník súťaže,
12. Deň boja proti AIDS - kampaň Červené stužky ( organizované ako vlastná akcia školy ) – všetci žiaci a zamestnanci školy dostali červené stužky , ktoré rozdávali žiačky Kvarty A, zapojili sme sa aj do výtvarnej súťaže s danou tematikou.
13. Pravidelné príspevky do regionálneho časopisu Šamorínske noviny a online spravodajcu – Šamorínčan, zborník Podunajsko
14. Súťaž o najlepšiu slohovú prácu o škole- 2.ročník vlastnej akcie školy
15. Žiaci rôznych vekových skupín navštívili v bratislavských divadlách mnohé divadelné predstavenia .Spolupráca s divadlami - Nová Scéna, Slovenské národné divadlo, Heineken Tower Stage, Aréna, Gu –na- Gu
16. V spolupráci s Divadelným centrom v  Martine sme zorganizovali pre žiakov vyšších ročníkov divadelné predstavenie v anglickom jazyku.
17. Tradičná vlastná aktivita školy Vianočná akadémia - kultúrny program vytvorený žiakmi pre školu a rodičov a výtvarná časť – Vianočná vernisáž - tematická výzdoba interiéru školy z prác žiakov. Výstava trvá spravidla od konca novembra do februára.
18. Návštevy Dní otvorených dverí VŠ v Bratislave – maturanti
19. Exkurzia – jazykový poznávací pobyt v Londýne pre starších žiakov
20. Tematické exkurzie na vyučovacích predmetoch – cudzie jazyky, dejepis, umenie a kultúra, biológia, náboženská výchova a ďalšie
21. Besedy , koncerty a interaktívne prednášky organizované školou
22. Medzinárodný deň školských knižníc – aktivita pre žiakov Primy A s cieľom zvýšiť čitateľskú gramotnosť žiakov a záujem mladých ľudí o literatúru
23. Projekt „ Živý bič“ – besedy so spisovateľmi
24. MATICA SLOVENSKÁ – účasť na spomienkovej slávnosti v Šamoríne pri príležitosti výročia úmrtia M. R. Štefánika a následne slávnosti v Ivánke pri Dunaji
25. Informatívne stretnutia so žiakmi 5. ročníkov a ich rodičmi a Deň otvorených dverí pre žiakov 9 -tych ročníkov a 5. ročníkov ZŠ s cieľom predstaviť školu a získať čo najväčší počet záujemcov pre štúdium
26. Organizácia akcie „ Deň rodičov v škole „ rodičia našich žiakov sa môžu zúčastniť vyučovacieho dňa, ľubovoľnej vyučovacej hodiny a neformálne sa stretnúť s vyučujúcimi
27. Vlastná kampaň na nábor žiakov 9-tych ročníkov so zapojením regionálnych médií a reklamných agentúr v úzkej spolupráci so školskou psychologičkou
28. NÚCEM – overenie banky úloh zo slovenského jazyka a cudzieho jazyka na EČ PF MS

( maturitné ročníky)

1. Celoslovenské testovanie žiakov Kvarty A – KOMPARO
2. Vytvorenie adaptačného programu pre nových žiakov prvých ročníkov – vlastná aktivita školy vďaka školskej psychologičke
3. Spoločný projekt s Gymnáziom I . Madácha zameraný na boj proti extrémizmu, násiliu. Súčasťou projektu bola aj osobná návšteva prezidenta SR p. Andreja Kisku.
4. Vlastný enviroprojekt - edukačná časť – interaktívna prednáška pre žiakov celej školy a praktická- zber odpadkov a sadenie stromov – pre triedu Tercia A.

**13. Údaje o projektoch**

* 1. národný projekt NÚCEM e – testovanie „ Zvyšovanie kvality vzdelávania na základných a stredných školách s využitím elektronického testovania“, Maturita on-line
  2. vlastné projekty – viď bod 12c)

**14.**  **Výsledky inšpekčnej činnosti**

Na škole bola vykonaná následná inšpekcia v termíne 21.3. 2017 – 23.3.2017 s nasledovnými výsledkami :

- vypracovať UP v súlade s RUP s reálnymi podmienkami školy

- zabezpečiť organizáciu vyučovania tak, aby bola dodržaná prestávka na obed min.30 minút

- prepracovať maturitné zadania zo slovenského jazyka a literatúry a chémie v súlade s požiadavkami na vypracovanie úloh maturitných zadaní.

**15. Údaje o priestorových a materiálno-technických podmienkach školy**

Škola sídli v budove, ktorá bola odovzdaná do užívania v septembri 1983 s trávnatou plochou o výmere cca. 1228m2 ( zmena plochy nastala po predaji dubiózneho majetku ).

1. **Stav budovy školy**

Vonkajší stav budovy je poznamenaný opadávajúcou omietkou. V priebehu ostatných 3 rokov sa stále nepodarilo opraviť vonkajšiu omietku na veľkej ploche múru pri zadnom vchode do telocvične ani pri spoločenskej miestnosti. Opakovane upozorňujeme zriaďovateľa, že sa jedná o zdroj možného úrazu žiakov i zamestnancov . Rekonštrukciu si vyžaduje aj betónový chodník pred hlavným vstupom do budovy školy a schodisko na zadnom dvore. Žiadame o ne niekoľko rokov.

Interiér budovy

Na výchovno – vzdelávací proces má škola k dispozícii 10 kmeňových a 12 odborných učební ( učebne biológie, chémie, fyziky, informatiky , 2 interaktívne učebne, 2 telocvične, na vyučovací proces sa využívajú aj 5 interaktívnych tabúľ. Maľovanie kmeňových tried   je financované samotnými žiakmi, nákup učebných pomôcok do kabinetov z príspevkov z rodičovského združenia, sponzormi a z časti z vlastných príjmov školy.

Na základe schválenia prenájmu nebytových priestorov zriaďovateľom sme prenajímali veľkú aj malú telocvičňu, školský bufet a plochu pod nápojovým automatom.

Služobné byty, ktoré sú súčasťou  budovy školy, boli všetky obývané. Škola aj nájomcovia by uvítali možnosť odpredaja , resp.odkúpenia týchto bytov, aby sa mohol vylepšiť ich výrazne zhoršujúci sa technický stav.

Vlastné príjmy školy sme napĺňali aj jednorázovými prenájmami spoločenskej miestnosti po predchádzajúcom súhlase TTSK.

1. **Areál školy**

Škola má v areáli cca. 1228 m2 zelene – stromy, kríky, trávnaté plochy, ktorých údržba je finančne mimoriadne náročná najmä vo vegetačnom období. .

Areál školy sa nedá uzavrieť tak, aby v mimovyučovacom čase nemali prístup nepovolané osoby. Pomohla by inštalácia kamerového systému a verejné osvetlenie z prednej aj zadnej strany budovy.

V školskom roku 2016**/**2017 sme použili finančné prostriedky na zlepšenie materiálno – technických podmienok nasledovne:

|  |  |  |
| --- | --- | --- |
| KZ 41 Bežné výdavky | Použité na úhradu energií, energetických služieb, audit, odmeny a odvody zamestnancov, maľovanie chodby | 21.762,00 € |
| KZ 46 Vlastné príjmy | Použité na výrobu tabúľ, nákup korkových tabúľ, kancelárskych potrieb, drobného spotrebného materiálu, 1 ks chladničky na maturity, 5 ks tonerov, koberec do kancelárie, maľovka miestnosti informatiky II., úhradu kom. odpadu, nákup 15 školských súprav, výmena žalúzií v štyroch triedach, 4 ks notebookov, 1 ks práčky pre upratovačky, výmena radiátorov v triedach, služobnom byte a v spoločenskej miestnosti, servis kopírok | 12.522,09 € |

**16. Údaje o hmotnom a finančnom zabezpečení výchovno-vzdelávacej činnosti školy**

**- bez školského stravovania**

## 

**1) Prostriedky poskytnuté zo štátneho rozpočtu 439.148,00 €**

***Normatívne výdavky*** **391.343,00 €**

z toho

normatívne finančné prostriedky 390.276,00 €

na maturity 614,00 €

štipendiá 453,00 €

***Nenormatívne výdavky***  **12.843,00 €**

z toho

na vzdelávacie poukazy 2.827,00 €

na lyžiarsky kurz 8.571,00 €

na učebnice 1.045,00 €

na mimoriadne výsledky žiakov 400,00 €

prevádzkové náklady KZ 41 **21.762,00 €**

prevádzkové náklady KZ 46 **13.200,00 €**

**2) Čerpanie – celkom 438.470,16 €**

**2.1) Čerpanie – KZ 111 404.186,07 €**

**Mzdy *262.356,32 €***

z toho

tarifné platy 232.282,05 €

osobné príplatky 12.338,20 €

odmeny (vrátane vzdel. preukazov ) 4.786,88 €

ostatné príplatky 12.949,19 €

**Poistné** (vrátane zo vzdel.preukazov ) ***91.159,83 €***

**Prevádzkové náklady** (vrátane zo vzdel.preukazov )  ***49.312,59 €***

z toho

cestovné náklady 625,23 €

energie, voda 23.652,63 €

poštovné a telekomunikačné služby 947,41 €

interiérové vybavenie 754,80 €

prevádzkové stroje a zariadenia 231,47 €

všeobecný materiál 2.013,42 €

pracovné odevy, publikácie,učebnice 1.559,21 €

palivá 53,24 €

opravy, údržba 1.189,86 €

všeobecné a špeciálne služby 7.674,67 €

povinný prídel do SF 2.426,10 €

poistné, bankové poplatky,pokuty 405,37 €

stravovanie 3.782,58 €

odmeny na dohody 3.996,60 €

**Transfery *1.357,33 €***

z toho

nemocenské 905,23 €

štipendiá 452,10 €

**2.2) Čerpanie – KZ 41 21.762,00 €**

**Mzdy *9.052,99 €***

z toho

odmeny 9.052,99 €

**Poistné *3.082,01 €***

**Prevádzkové náklady *9.627,00 €***

z toho

energie, voda 6.300,00 €

všeobecné služby, 3.209,40 €

špeciálne služby 117,60 €

**2.3) Čerpanie – KZ 46 vlastné príjmy 12.522,09 €**

**Prevádzkové náklady *12.522,09 €***

z toho

interiérové vybavenie 1.500,00 €

výpočtová technika 1.736,00 €

prevádzkové prístroje 438,90 €

všeobecný materiál, časopisy 2.299,28 €

opravy, údržby 574,00 €

všeobecné a špeciálne služby 3.026,97 €

komunálny odpad 2.946,94 €

**17. Plnenie cieľov v koncepčnom zámere rozvoja školy**

* 1. oblasť výchovno - vzdelávacej činnosti
* Vo vzdelávacom procese sa snažíme zaraďovať aj také sprievodné akcie, aby sme vyučovací proces oživili, spestrili, ale hlavne, aby sme poukázali na prepojenie teórie s praxou – tematické exkurzie, interaktívne prednášky a pod.
* S cieľom čo najviac zlepšiť komunikačné zručnosti žiakov v cudzích jazykoch sme v spolupráci s Tak Talk Courses s.r.o. opäť zabezpečili týždenný intenzívny kurz anglického jazyka. Boli zapojení žiaci všetkých vekových kategórií.
* Posilnenie cudzieho jazyka sme umocnili aj jazykovým pobytom žiakov v Londýne
  + - Nadaní žiaci sa zapájali do súťaží a predmetových olympiád s  výsledkami na úrovni okresných, krajských a celoslovenských kôl.
    - Zapájame sa do nových súťaží – Angličtinár roka - Celkovo sa súťaže zúčastnilo **15 107 študentov, zo 683 škôl a 28 krajín EU.**Zo Slovenska sa súťaže zúčastnilo **2 937 študentov** zo **142** rôznych **škôl.**  Naši žiaci sa umiestnili v rámci SR na 39.,51.a 377.mieste
    - Nemčinár roka – **- 202** stredných škôl a **2948** študentov, naša škola sa umiestnila na **15.** mieste v rámci EÚ a na **8**. mieste na Slovensku. Naši žiaci sa umiestnili v rámci EU na 14.,50. a 121.mieste .
    - Pokračovali sme v osvetovej práci zameranej proti návykovým látkam – besedy, prednášky, filmové predstavenia a ostatné aktivity pri príležitosti Svetového dňa boja proti AIDS, Týždeň boja proti drogám, Deň narcisov, Belasý motýľ.
    - Činnosť výchovného poradcu bola zameraná na  poskytovanie informácií o možnostiach štúdia na VŠ a zamestnanosti.
    - Škola má vlastnú školskú psychologičku. O svojich aktivitách pravidelne informovala prostredníctvom web – stránky školy. Na základe pozitívnych ohlasov zo strany žiakov, rodičov aj pedagógov plánujeme uskutočniť ďalšie aktivity.
* Využívanie IKT vo vyučovacom procese je potrebné naďalej zvyšovať
* systematické a komplexné kariérové poradenstvo pre študentov predposledných ročníkov 4-ročného a 8-ročného gymnázia (vlastný program realizovaný školskou psychologičkou)
* prezentovanie nových pedagogicko-psychologických prístupov podporujúcich  rozvoj osobnej pohody a šťastia počas programu kariérového poradenstva
* výrazne sme posilnili vzájomnú hospitačnú činnosť pedagógov
* z organizačných dôvodov sme pristúpili k spojeniu 2 predmetových komisií do jednej ( BIO-CHE-TSV)
  1. oblasť personálnej práce
     + V zmysle platnej legislatívy všetci pedagogickí a 1 odborný zamestnanec – školská psychologička spĺňajú predpoklady na výkon pedagogickej a odbornej činnosti. Počas školského roka sme opäť museli operatívne zabezpečiť zastupujúcu vyučujúcu predmetu chémia počas dlhodobej práceneschopnosti učiteľa chémie.
     + Kontinuálne vzdelávanie pedagogických zamestnancov prebieha na základe plánu kontinuálneho vzdelávania a podľa potreby školy
     + Vďaka vynikajúcej spolupráci so školskou psychologičkou a jej vysokej angažovanosti zaznamenávame zlepšujúcu sa úroveň spolupráce učiteľ – rodič – žiak
  2. oblasť spolupráce s rodičmi a ostatnou verejnosťou
     + Rada RZ veľmi aktívne spolupracuje s vedením školy. Vďaka finančnej podpore od rodičovského združenia sa opäť zlepšilo materiálno - technické zabezpečenie predmetových komisií a tým aj zvýšenie úrovne vyučovania.
     + Na základe pozitívnej spätnej väzby od rodičov venujeme pozornosť web stránke školy, kde neustále zverejňujeme aktuálne informácie. Tieto informácie sú zverejňované aj na facebooku školy.
     + Pokračovali sme v informovaní rodičov o výchovno-vzdelávacích výsledkoch prostredníctvom internetových žiackych knižiek. Web stránku školy využíva aj Rodičovské združenie na zverejňovanie svojich oznamov. Z prostriedkov RZ sa opäť zakúpila najnovšia verzia aSc agendy, ktorá podporuje vyššie spomínané programové vymoženosti.
     + Pravidelne sme informovali o  aktivitách a  činnosti školy prostredníctvom miestnych novín Šamorín a okolie, online spravodajcu Šamorínčan , webovej stránky školy aj facebook-u
     + Pokračovala spolupráca medzi vedením školy a žiakmi prostredníctvom žiackej školskej rady.
     + Spolupráca s  Ligou proti rakovine v Bratislave, Metodicko-pedagogickým centrom v Bratislave a Trnave, Základnou umeleckou školou Š. Németha – Šamorínskeho v Šamoríne, Základnou školou Mateja Bela v Šamoríne, Súkromnou hotelovou akadémiou v Šamoríne, Mestským kultúrnym strediskom v Šamoríne, Slovenským Červeným krížom, divadlami v Bratislave, Divadelným centrom v Martine

( predstavenia v angl.jazyku),

* + - Spolupráca s  Gymnáziom I. Madácha s vyučovacím jazykom maďarským v Šamoríne, s ktorým sídlime v spoločnej budove

**18. SWOT analýza školy**

**Silné stránky školy**

* + - kvalifikovanosť učiteľov
    - ŠkVP umožňuje v poslednom roku štúdia naplno sa venovať predmetom maturitnej skúšky a kvalitnej príprave na prijímacie pohovory na vysoké školy,
* občiansku gramotnosť si môžu rozvíjať aktívnou prácou v Žiackej školskej rade i aktívnou účasťou - simulované voľby prezidenta, voľby do NR SR, do Európskeho parlamentu, do obecných volieb
* Žiacka školská  rada - organizovala kultúrno-spoločenské podujatia - noc v škole, fašiangový ples a Summer party , Dobrovoľne po škole - aj s cieľom posilniť vzťah žiaka k škole
  + - zvyšujúci sa počet žiakov maturujúcich z prírodovedných predmetov aj vďaka preberaniu rozširujúceho učiva, ktoré sa vyžaduje v 1.ročníku VŠ s technickým a prírodovedným zameraním,
    - spolupráca s inštitúciami a organizáciami, ktoré sa podieľajú na zvýšení úrovne výchovno-vzdelávacieho procesu,
    - kvalitná jazyková príprava žiakov
    - vysoká úspešnosť absolventov pri prijímaní na vysoké školy,
    - stúpajúca tendencia komunikácie s rodičmi prostredníctvom web stránky školy,
    - spolupráca s Radou školy a Rodičovským združením,
    - spolupráca s Gymnáziom I. Madácha v Šamoríne,
    - využívame multikultúrne prostredie (národnostne zmiešané územie) na výchovu k tolerancii, dodržiavaniu ľudských práv a pod.,
    - dlhodobo sa na škole nevyskytujú prejavy šikanovania, agresivity, extrémizmu a pod.,
    - úrazové poistenie žiakov financované školou i rodičovským združením,
    - priestor na vyjadrenie tvorivej sebarealizácie žiakov -výzdoba školy (žiacke práce), tradičné vlastné akcie organizované školou,
    - výchova k umeniu a estetickému cíteniu pravidelnými návštevami kultúrnych podujatí - divadlá, výstavy, galérie a múzeá v Bratislave, študentské plesy,
    - pravidelná účasť žiakov na letnom kurze umeleckej fotografie. Výstava týchto diel je inštalovaná v MsKS v Šamoríne.
* možnosť demonštrovať nadanie a schopnosti žiaka na vyučovaní prostredníctvom tvorby projektov, ročníkových prác, osvetových, umeleckých a historických posterov, ktoré sú potom zverejňované a hodnotené
  + - pravidelné organizovanie pohybových aktivít v prírode – LVVK, plavecký výcvik
    - možnosť stravovania sa žiakov a zamestnancov v školskej jedálni,
    - spolupráca žiackej školskej rady s vedením školy,
    - ponuka krúžkov,
    - vysoká úroveň kultúrnych a športových podujatí organizovaných školou,
    - vysoká úroveň spolupráce s vlastnou školskou psychologičkou,
    - organizácia tematických exkurzií pre žiakov s cieľom prehlbovania a preverovania učiva jednotlivých predmetov,
    - možnosti sebarealizácie žiakov
    - výrazné zlepšenie vybavenia školy IKT – tabule, projektory notebooky pre vyučujúcich
    - pokračovanie výuky nových predmetov zameraných na finančnú gramotnosť žiakov
    - zvýšenie záujmu pedagógov o kontinuálne vzdelávanie
    - pravidelné zapájanie sa do celoslovenského testovania KOMPARO pre žiakov kvarty
    - účasť pedagogických zamestnancov na spolurozhodovaní prostredníctvom pedagogického grémia

**Slabé stránky**

* + - nízky záujem žiakov o mimoškolské aktivity ( krúžky )
    - nedostatok financií na udržiavanie vonkajších športovísk a celého areálu školy
    - nedostatok financií – normatívny systém nepokryje všetky náklady, je potrebná dotácia zo strany zriaďovateľa, finančné prostriedky stačia iba na základnú údržbu školy,
    - chýbajúce učebnice – nedostatočný počet, ktorý škola dostáva cez edičný portál
    - obnovu učebných pomôcok riešime z prostriedkov RZ a sponzorskými darmi
    - nárast počtu oslobodených žiakov od telesnej výchovy
    - znižovanie záujmu o 2.cudzí jazyk - nemecký
    - neúspech pri snahe tvorby školského časopisu
    - stále nedostatočná propagácia dosiahnutých výsledkov

**Príležitosti školy**

* + - vytvorenie dlhodobých hodnôt školy
    - viac prepájať teóriu s praxou – ročníkové práce, projekty, exkurzie apod., čím sa zvýši aj úroveň ich prípravy na vysokoškolské štúdium
    - zvýšiť záujem žiakov a rodičov o dianie v škole
    - neustála prezentácia školy na verejnosti, najmä na regionálnej úrovni, ale aj za hranicami okresu a kraja,
    - zvyšovanie vlastných príjmov školy prenájmom nebytových priestorov
    - ešte účinnejšie využívanie IKT vo vyučovacom procese,
    - zvýšenie propagácie nemeckého jazyka,
    - zvýšiť úroveň vyučovania problémových predmetov vzájomnými hospitáciami a otvorenými hodinami a vytvorením vhodných priestorov s potrebným vybavením ( učebňa informatiky, biológie,...)
    - metodické stretnutia s pedagógmi iných škôl
    - účasť na ďalšom vzdelávaní učiteľov
    - možnosť využitia 2% zaplatenej dane na zvýšenie úrovne a kvality vyučovacieho procesu,
    - naďalej hľadať účinný spôsob náboru žiakov 9–tych ročníkov na štúdium na tunajšej škole aj zapájaním žiakov vyšších ročníkov pri návštevách ZŠ
    - zviditeľnenie ŽŠR charitatívnou / dobrovoľníckou akciou
    - využiť aktivitu členov ŽŠR, aby sami zvyšovali záujem žiakov o mimovyučovacie a mimoškolské činnosti
* aplikovanie nových prístupov z oblasti pozitívnej edukácie a psychológie vo výchovno-vzdelávacom procese, zameraných na rozvoj osobnej pohody, školskej atmosféry, motivácie žiakov a šťastia

**Riziká**

* + - obmedzenie počtu prijatých žiakov na 8-ročné štúdium,
    - pokles počtu žiakov v 4 - ročnom štúdiu - blízkosť Bratislavy - ponuka veľkého výberu stredných škôl rôzneho typu,
    - neustály pokles úrovne vedomostí absolventov 9.ročníkov ZŠ
    - nízka motivácia žiakov o vzdelávanie, slabá domáca príprava, uspokojenie sa s priemernými výsledkami,
    - preferovanie komunikácie cez internet pred priamou komunikáciou,
    - neúmerne narastajúca administrácia,
    - nie je možné zabezpečiť areál školy pred ničením a vandalizmom cudzích osôb,
    - podceňovanie významu a potreby pravidelnej dochádzky na vyučovanie s následným zvyšovaním absencie a zhoršením študijných výsledkov žiakov( najmä po ukončení povinnej školskej dochádzky),
    - zvyšovanie výdavkov na prevádzku školy pri zachovaní normatívneho financovania,
    - pri súčasnom spôsobe financovania škôl nie je možné adekvátne diferencované finančné ohodnotenie učiteľov
    - únava a vyhoretie pedagogického zboru
    - nedostatok učiteľov prírodovedných predmetov na trhu práce v prípade potreby dlhodobého zastupovania

.

**19. Uplatnenie žiakov na pracovnom trhu alebo ich úspešnosť prijímania na ďalšie štúdium**

Škola nevedie oficiálnu evidenciu o prijatí absolventov na VŠ, resp. na iné typy štúdia. O počte evidovaných uchádzačov našej školy o zamestnanie poskytne ÚPSVaR.

Šamorín 15.10.2017

PaedDr. Edita LYSINOVÁ

riaditeľka školy